|  |  |
| --- | --- |
| Brīvības ielā 55 | Tālr.: 67 013 213 |
| Rīgā, LV-1519 | Fakss: 67 280 882 |
|  |  |

**PADOMES SĒDES PROTOKOLS NR.25**

**2017.gada 19.decembrī**

**Sēde notiek:** LR Ekonomikas ministrijā, Brīvības ielā 55, Rīgā, LV-1519, 506.telpā

**Sēdes sākums**: plkst.12:00

**Sēdi vada**: Z.Liepiņa, valsts sekretāra vietniece

**Sēdē piedalās**:

|  |  |
| --- | --- |
|  |  |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vadītāja | - A.Upena |
| Ekonomikas ministrijas Iekšējā tirgus departamenta direktore | - I.Apsīte |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vecākā referente | - D.Ločmele |
| Labklājības ministrijas Darba attiecību un darba aizsardzības politikas departamenta vecākā eksperte | -J.Geduša |
| Patērētāju tiesību aizsardzības centra direktore | -B.Vītoliņa |
| Valsts augu aizsardzības dienesta Agroķīmijas departamenta vecākais inspektors | -D.Levans |
| Valsts darba inspekcijas Darba aizsardzības nodaļas vadītāja | -S.Zariņa |
| Valsts ieņēmumu dienesta Muitas pārvaldes Riska vadības daļas vadītāja | -B.Trukšāne |
| Valsts ieņēmumu dienesta Stratēģiskās vadības daļas vadītāja | -S.Kirkila |
| Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas birojs | -A.Melkers |
| Valsts vides dienesta Uzraudzības departamenta Vecākā inspektore | - R.Poikāne |
| Veselības inspekcijas vadītāja | -I.Dreika |
| Veselības ministrijas Vecākā eksperte ķīmisko vielu drošuma jomā | -A.Segliņa |
| VSIA “Latvijas proves birojs” Proves noteikšanas un zīmogošanas departamenta direktors | -K.Klints |
| Zemkopības ministrijas Lauksaimniecības departamenta direktora vietniece | -I.Ozoliņa |
|  |  |

**Sēdes darba kārtībā izskatāmie jautājumi:**

* “Konsultē vispirms” principa ieviešana
* Tirgus uzraudzības prioritātes 2018.gadam
* OECD izstrādātās vadlīnijas par labu uzraudzības praksi un pārbaudēm (*Enforcement un Inspections Toolkit*)
* Tirgus uzraudzības labās prakses vadlīnijas (izstrādātas Regulas Nr.765/2008 ieviešanai, t.sk shēma sadarbībai ar muitu).
* Citi jautājumi:

-Izmaiņas Tirgus uzraudzības padomes sastāvā;

-Tirgus uzraudzības labās prakses vadlīnijas (izstrādātas Regulas Nr.765/2008 ieviešanai, t.sk shēma sadarbībai ar muitu);

-EK priekšlikums ES Preču regulējumam.

**1. Atklāšana un darba kārtības apstiprināšana**

Darba kārtība tiek apstiprināta bez izmaiņām.

**2.1.“Konsultē vispirms” principa ieviešana.**

Ekonomikas ministrija turpina darbu pie “Konsultē vispirms” projekta. Īsumā informē par to, kas paveikts šogad un kas sagaidāms nākamajā gadā.

Šogad izstrādātas vadlīnijas “Konsultē vispirms” principa ieviešanai. 15.jūnijā 23 iestādes un uzņēmēju nevalstiskās organizācijas parakstīja sadarbības memorandu par “Konsultē vispirms” principa ievērošanu. Ekonomikas ministrija, kā arī atsevišķas iestādes piedalījās LTRK uzņēmēju forumos, kuros informēja uzņēmējus par “Konsultē vispirms” projektu, kā arī informēja par to, kā Latvijas iestādes savā darbā piemēro šo principu. Tāpat šogad izstrādātas apmācības iestāžu darbiniekiem Valsts administrācijas skolā, plānots, ka tās uzsāksies 2018.gadā sākumā. Izstrādāta “Konsultē vispirms” ieviešanas novērtēšanas metodoloģija.

Nākamgad plānojam turpināt darbu pie novērtēšanas, tāpēc 2018.gada pirmajā pusē lūgsim iestādēm identificēt to iepriekšējā gada klientus, lai novērtējuma ietvaros būtu iespējams veikt klientu aptaujas un iegūtie dati būtu reprezentabli. Tāpat 2018.gada pirmajā pusē plānots forums uzraugošo iestāžu vadītājiem un tiks uzsāktas apmācības iestāžu darbiniekiem. “Konsultē vispirms” ieviešanas novērtējumu iestādēs plānots veikt 2018.g.maijā-augustā, savukārt pirmie rezultāti gaidāmi 2018.gada septembrī.

**2.2. Iestāžu rezultatīvie rādītāji (KPI)**

“Konsultē vispirms” virsmērķis ir nodrošināt atbilstību tirgū un tieši tas ir iestāžu galvenais mērķis, nevis “sodu uzlikšana”. Tam būtu jāatspoguļojas arī iestāžu stratēģijās noteiktajos rezultatīvajos rādītājos.

Arī augstāk minētajā novērtējumā, ko veiksim nākamgad, viens no vērtēšanas aspektiem būs iestādes noteikto rezultatīvo rādītāju atbilstība “Konsultē vispirms” principa kritērijiem. Tirgus uzraudzības iestādes (Patērētāju tiesību aizsardzības centrs, Valsts ieņēmumu dienests, Valsts darba inspekcija, Valsts vides dienests, Veselības inspekcija, Valsts augu aizsardzības dienests, Valsts policija, Latvijas Proves birojs) informē par savu praksi attiecībā uz tajās noteiktajiem galvenajiem rezultatīvajiem rādītājiem, kas atspoguļotu “Konsultē vispirms” mērķi.

Lai arī Valsts policija un Latvijas Proves birojs nav pievienojušies “Konsultē vispirms” memorandam, tomēr arī savā praksē piemēro šo principu.

TUP lēmums: Iestādes turpina darbu pie atbilstošu rezultatīvo rādītāju izstrādes, kā arī pieņem zināšanai citu iestāžu sniegto informāciju. Valsts policija un Proves birojs izskata iespēju pievienoties “Konsultē vispirms” principa ieviešanas memorandam.

**3. Tirgus uzraudzības prioritātes 2018. gadam**

Ekonomikas ministrija ir saņēmusi informāciju par tirgus uzraudzības iestāžu iesūtītajām tirgus uzraudzības prioritātēm un programmām. Kā jau ik gadus, plānots to apkopot, saskaņot ar iestādēm un, atbilstoši noteiktajai kārtībai nosūtīt Eiropas Komisijai. Iestādes (Veselības inspekcija, Patērētāju tiesību aizsardzības centrs, Valsts ieņēmumu dienesta Nodokļu kontroles pārvalde un Muitas pārvalde) informē par to, kā tajās tiek noteiktas uzraudzības prioritātes atbilstoši riska novērtējumam, kāda ir iestāžu analītiskā kapacitāte  un izaicinājumi, veidojot uz datiem balstītu uzraudzības sistēmu un prioritāšu noteikšanu atbilstoši lielākajiem riskiem.

TUP lēmums: Iestādes aicinātas pieņemt zināšanai sniegto informāciju un sadarboties kopīgi uzraugāmajās jomās.

**4. OECD izstrādātās vadlīnijas par labu uzraudzības praksi un pārbaudēm** *(Enforcement un Inspections Toolkit)*

Labās prakses ieteikumus tirgus uzraudzībā un pārbaužu veikšanā ir izstrādājusi arī OECD. Tas ir labs informācijas avots, ko savā darbā varētu izmantot arī Latvijas uzraugošās iestādes. Pilns OECD izstrādāto vadlīniju dokuments jau tika nosūtīts Tirgus uzraudzības padomes iestādēm, kad tās tika aicinātas uz sēdi. Ekonomikas ministrija ir veikusi galveno apkopoto principu tulkojumu, ko nosūtīs Tirgus uzraudzības padomei kopā ar sēdes protokolu.

Šī ir iespēja iestādēm veikt pašnovērtējumu. Daudz no tā, kas ietverts OECD dokumentā esam pārrunājuši arī strādājot pie “Konsultē vispirms” vadlīnijām. OECD dokumentā ietverti 12 kritēriji par labu uzraudzības praksi, tai skaitā par elastīgu regulējumu- dažādas metodes, ko var piemērot, piemēram, brīvprātīgās darbības, līdz pat smagākiem sodiem, kas kalpo kā atturošs mehānisms.

Lietas pie, kā vajadzētu strādāt vairāk- ilgtermiņa redzējums. Ja notiek incidents, ne reti sasteigti tiek meklēts risinājums, bieži strādājot pie jauna regulējuma, taču nepieciešams izvērtēt, ko to tiešām nepieciešams darīt. Informācijas integrācija- kā apmainīties ar informāciju starp iestādēm, izmantojot IKT sistēmas, domājot arī par resursu efektīvu izmantošanu. Alternatīvas valstiskai uzraudzībai- iespējams, ka ne visur vajadzīga valstiska uzraudzība. Piemērs- komerciāli sūtījumi pasta kastēs. Šeit labi darbojas pašregulācija.

Izvērtējot OECD izstrādāto dokumentu jāpārdomā, ko pie šī varam darīt labāk. Iespējams, ka būtu nepieciešama vienota tirgus uzraudzības stratēģija.

TUP lēmums: Iestādes aicinātas pieņemt zināšanai sniegto informāciju, kā arī izvērtēt dokumentā ietvertos principus attiecībā uz savas iestādes darbu.

**5. Citi jautājumi:**

- Izmaiņas Tirgus uzraudzības padomes sastāvā

Ņemot vērā, ka vairāki Tirgus uzraudzības padomes pārstāvji laika gaitā ir nomainījušies, nepieciešams šīs izmaiņas veikt arī Rīkojumā par tirgus uzraudzības padomes sastāvu. Lielākā daļa iestāžu jau ir iesniegušas aktuālo informāciju par saviem deleģētajiem pārstāvjiem Tirgus uzraudzības padomē, taču tās iestādes, kas vēl šo informāciju nav iesniegušas, ir aicinātas to izdarīt pēc iespējas ātrāk.

-Tirgus uzraudzības labās prakses vadlīnijas (izstrādātas Regulas Nr.765/2008 ieviešanai, t.sk shēma sadarbībai ar muitu)

Dalībvalstu eksperti sadarbībā ar Eiropas Komisiju ir izstrādājuši vadlīnijas par Tirgus uzraudzības regulas 765/2008 praktisko procedūru piemērošanu. Tai skaitā arī shematisku attēlojumu par sadarbību ar muitas iestādēm produktu uzraudzībai uz robežas. Šo jautājumu esam diskutējuši arī Tirgus uzraudzības padomes sēdēs. Iestādes ir aicinātas iepazīties ar izstrādāto materiālu.

-EK priekšlikums ES Preču regulējumam

Rīt EK plāno publicēt priekšlikumus preču regulējumam, kas sastāvēs no 2 jaunām Regulām:

1) Regula par preču atbilstību ES harmonizētai likumdošanai un tās uzraudzība.

Plānots, ka jaunais regulējums konsolidēs un stiprinās esošo tirgus uzraudzības likumdošanas ietvaru. Tā aizstās Regulas 765/2008 pantus attiecībā uz tirgus uzraudzību (15-29 panti) un tā attieksies uz precēm, ko regulē harmonizētā ES likumdošana.

2) Regula par savstarpējo atzīšanu, kas attieksies uz precēm, kam nav harmonizētas ES likumdošanas ietvara. Regula noteiks kārtību preču savstarpējās atzīšanas principa piemērošanai attiecībā uz šīm precēm. Resp. par neharmonizētās jomas produktiem, kas likumīgi laistas tirgū kādā dalībvalstī un kā tās atzīst citās valstīs.

TUP lēmums: Iestādes aicinātas pieņemt zināšanai sniegto informāciju.

**Sēdi slēdz plkst.13:30**

Valsts sekretāra vietniece Z.Liepiņa

Sēdi protokolēja D.Ločmele